Άλλη μία εφημερία στο Αττικό Πανεπιστημιακό Νοσοκομείο ολοκληρώθηκε.

Ράντζα και φορεία όπου κι αν κοιτάξει κανείς. Χαρακτηριστική είναι η εικόνα μίας γυναίκας που στέκεται όρθια πάνω από τον άρρωστο συγγενή της. Σε αυτό στιγμιότυπο ένας ασθενής με μάσκα, είναι εκτεθειμένος στα μικρόβια άλλων αρρώστων. Εδώ μία ηλικιωμένη γυναίκα, περιμένει να λάβει περίθαλψη.

Στο Τμήμα Επειγόντων Περιστατικών η αναμονή ξεπερνά τις 8 ώρες. Σύμφωνα με τους εργαζομένους, οι εισαγωγές στο Αττικό ξεπερνούν τις 200.

Ωστόσο, κατά την έναρξη της εφημερίας, την Τρίτη το πρωί, στο νοσοκομείο υπήρχαν μόλις 11 κλίνες κενές και 42 ράντζα.

Στη λήξη της εφημερίας, την Τετάρτη το πρωί, το Αττικό είχε τουλάχιστον 100 ράντζα στους διαδρόμους. Όπως επισημαίνουν οι εργαζόμενοι, αυτή είναι η εικόνα στους διαδρόμους του νοσοκομείου σχεδόν μετά από κάθε εφημερία.

Πηγή: onetv.gr